Το στούντιο βρίσκεται σε υπέροχη τοποθεσία (είναι το τελευταίο σπίτι κάτω απ’ το κάστρο στη Χώρα) και έχει μαγευτική και απεριόριστη θέα. Επομένως από αυτήν την άποψη αξίζει 100%. Επίσης έχει χαρακτήρα και ιδιαίτερη αισθητική, βολικό στρώμα και άνετους χώρους. Μπορεί κάποιος να απολαύσει τη διαμονή του. Η συνεννόηση με τον Ανδρέα, ο οποίος ασχολείται με τα τρέχοντα του διαμερίσματος, ήταν εξαιρετική: είναι γλυκύτατος, φιλικότατος, ταχύτατος, προσπαθεί να βοηθήσει όπου μπορεί. Δεν ισχύει το ίδιο με τη διαχειρίστρια του στούντιο, την Ελεάννα, η οποία ούτε απαντάει εντός ευλόγου χρόνου στα μηνύματα μέσω του συστήματος της Airbnb, ούτε είναι ιδιαίτερα φιλική στο τηλέφωνο (παρότι εργάζεται στον τομέα του τουρισμού και αυτό θα έπρεπε να ήταν αυτονόητο).
Στα αρνητικά: το ζήτημα του καθαρισμού (μείναμε 4 νύχτες και καθαρίστρια δεν μπήκε στο δωμάτιο) και κάποια προβλήματα με τις υποδομές του στούντιο (υδραυλικά, πόμολα πορτών, σίτες, προβληματικό παράθυρο, κτλ.). Με μια καλή επένδυση στις υποδομές, το διαμέρισμα θα μπορούσε να είναι από τα ωραιότερα στη Χώρα.